open-index/open-wikipedia-markdown huggingface dataset:
Sabri Kiçmari

Emri: Sabri
Mbiemri: Kiçmari
Data e lindjes: 14.09.1967
Vend i lindjes: Lladofc (Podujevë)
Statusi martesor: I martuar , dy fëmijë

**Sabri Kiçmari**  lindi më 14 shtator të vitit 1967 në  Lladoc të Besianës.

## Edukimi 
Shkollën fillore e mbaroi në Besianë, kurse atë të mesme në Qendrën Mjekësore “Ali Sokoli” në Prishtinë.

Fakultetin e shkencës politike e kreu në Bon të Gjermanisë, ku dhe magjistroi në filozofi politike në vitin 2001.

Në qershor të vitit 2007 mbrojti me sukses disertacionin në Fakultetin Filozofik të Universitetit të Bonit (RFGJ).

## Veprimtaria 
Deri ne tetor te vitit 2008 ka punuar si ligjërues në Universitetin e Prishtinës dhe Kolegjin Universitar "Victory". Që nga tetori i vitit 2008 e deri më 14. tetor 2009 ishte i Ngarkuar me Punë në Ambasadën e Kosovës në Austri, kurse që nga 14. tetori 2009 deri në nëntor 2013 ishte Ambasador i Republikës së Kosovës në Republikën e Austrisë. Pas kryerjes së mandatit në Austri z. **Kiçmari** u akreditua, më 3. dhjetor 2013, si Ambasador i Jashtëzakonshëm dhe Fuqiplotë i Republiës së Kosovës në Australi, kurse më 30. tetor 2014 si Ambasador Jorezident në Zelandën e Re, detyra që është duke i kryer aktualisht.

Ka publikuar një numër artikujsh, punimesh e analizash në revistat “Zëri i Kosovës”, “Politika dhe shoqëria”, “Studime sociale”, “Interesi nacional” dhe në të përjavshmen “Zëri”. Në tetor të vitit 2002 është pranuar anëtar i Shoqatës Gjermane për Filozofi.

Në mars të vitit 2004 u botua libri i tij i parë nga fusha e Filozofisë Politike "Drejtpeshimi" nga shtëpia botuese "Koçi" (Tiranë), kurse në maj të vitit 2009 "Individi dhe shoqëria në Kosovë", botuar në Bon (RFGJ). Në nëntor të vitit 2013 Shtëpia Botuese Logosa botoi librin e tij "Hyrje në diplomaci", ndërsa në prill të vitit 2014 u botua libri i tij në gjuhën gjermane "Republika e Kosovës - krijimi i shtetit dhe struktura sociale (gjerm. Republik Kosova. Staatsgründung und Sozialstruktur)
## Punët Profesionale
Gazetar, korrespodent i gazetës „Zëri i Kosovës“ nga Republika Federale e Gjermanisë, 1989 – 1999
Analist i mediave në Institutin e Mediave në Bon  (Gjermani), shtator 2001 – shtator 2005
Prorektor në Kolegjin Universitar  “Victory1" në Prishtinë,  2007 - 2008
Ligjërues i Mirëqenies Sociale dhe Integrimit Evropian në Fakultetin Filozofik (Departamenti i Sociologjisë) në Universitetin e Prishtinës, mars 2006 - tetor 2008
Mësimdhënës i  Bazave të Diplomacisë dhe Politikes së Jashtme në Kolegjin Universitar “Victory”, tetor  2006 - tetor 2008
I ngarkuar me Punë në Ambasadën e Republikës së Kosovës në Vjenë, tetor 2008 - tetor 2009
Ambasador i Jashtëzakonshëm dhe Fuqiplotë në Austri, nga 14 tetori 2009.

Që nga janari 2022, ai ka shërbyer si ambasador në Japoni.

## Referime
Niko Lito

**Niko Lito** është futbollist i brezit të Leshtenit, Kapidanit. Çeçeos, Kasmit, Pukës, Pernaskës, Sejdinit, Ndojës e të tjerëve që karakterizohej nga goditja e fortë dhe palodhëshmeria në fushë.  Të pa harruara goditjet e forta të dënimit.  Njeri mjaft i edukuar ndonëse kaloj mjaft vështirësi ngaqë i ati kishte vdekur në internim si armik i pushtetit.  Mbaj mënd të më ketë thënë faleminderit Refik Resmes që më dha mundësinë të luaja dhe të mbaronja inxhinierinë.

Unë dua të shtoj për këtë futbollist kohën kur me Kasmin, Ndojën, Rudin, Kurtin e Strumën Niko Lito ishte bombardieri i 5 shtatorit të Skraparit. Më e bukura që që të gjithë futbollistët e lartë përmendur ishin me "njolla" në biografi e luanin në Skraparin e Partisë.
Lin Delija

**Lin Delija** (Shkodër, 3 janar 1925 - Romë, 9 prill 1994) ishte piktor shqiptar.

## Biografia 
U lind ne Shkodër më 3 janar 1925, i biri i Mark Delisë me origjinë nga Temali dhe Luçes së Zef Hilës. Kur ishte 10 vjeç hyri në shkollën e Fretënve Françeskanë dhe më pas në liceun "Illyricum", ku edhe mori hov së pari talenti i tij artistik. Studjoi në fillim në Herceg Novi dhe pastaj në Zagreb në Akademinë e Arteve të Bukura. 

Arratiset më 1949 drejt Italisë me ndihmën e Koliqit, i cili i siguroi bursë studimi në Akademinë e Arteve të Bukura në Romë. Mjeshtrat e tij ishin Mario Mafai dhe Amerigo Bartoli – prej të cilëve ai mori njohuritë e teknikave bashkëkohore dhe përsosi më tej botëkuptimin e tij artistik duke ndërthurur në mënyrë harmonike modernen me elementin etnik, shqiptar dhe ballkanik. 

Në vitin 1969 Lin Delija themelon Akademinë e Artit "Gjergj Fishta" dhe në vitin 1983 krijon Akademinë e Artit "Carlo Cesi" në vilën Mentuccia në Antrodoko. 

Piktori Lin Delija mbylli sytë me 9 prill 1994 në Romë në moshën 68 vjeçare. 

## Vepra 
Veprat e tij ekspozohen në Pinakotekën e Artit Modern në Vatikan, në Muzeumin e Artit Bashkëkohor në Romë, në Muzeumin «Lin Delija» në Antrodoko, në Muzeumin Qytetës të Osimo-s, në Qendrën e Studimeve të Artit Modern në Brescia, në Galerinë e Artit Modern në Palermo, në Muzeumin e Shën Anës në Quebec të Kanadasë, në Universitetin e Erlangenit në Gjermani, në Nju Jork etj.  Në qytetin e Osimo-s ekziston nji muzeum i kushtuar mjeshtrit Delija, ndërsa miqtë e tij të vjetër të Antrodokos i kanë ngritur një muzeum në vitin 2002 në qytetin ku jetoi.

## Persekutimi i familjes 
Me arratisjen e Linit më 1948, familja i internohet më 1949 njëherë në Kuçovë dhe më tej në Turan të Beratit.

## Referime
Tirana observer

**Tirana observer** është gazetë e përditshme e pavarur Shqiptare. Eshte themeluar ne 25 mars te vitit 2005. Botues i saj eshte Lefter Sota dikur bashkebotues i gazetes Panorama. Ndersa kryeredaktor eshte Altin Sinani. Tirana Observer eshte nje nga gazetat me te rendesishme ne Shqipëri qe ka hyre shume shpejt ne treg. Sipas te dhenave, ajo ze vendin e trete ne treg pas Panorames dhe Shekullit. 

## Lidhje të jashtme
Tirana Observer
Pirenejet

thumb|250px|Pamje nga Pirenejet
thumb|250px|Harta topografike e Pirenejeve

**Pirenejet** apo **Malet Pireneje**, *(spanjisht: Pirineos ; frëngjisht: Pyrénées ; katalanisht: Pirineus ; okitanisht: Pirenèus ; aragonezisht: Perinés ; baskisht: Pirinioak)* janë vargmale që shtrihen në jug-perëndim të Evropës dhe formojnë kufi natyral në mes Francës dhe Spanjës. Vargmalet kanë gjatësi prej rreth 430&nbsp;km duke filluar nga Oqeani Atlantik e gjer tek Deti Mesdhe.

## Gjeografia 
Pirenejet bëjnë që relievi i Spanjës të jetë më i ngritur. Ato përbëhen prej nji sistemi paralel të maleve të larta, duke bërë kështu barrierën kryesore midis Gadishullit Pirenej dhe mbrendësisë së Evropës. Lartësinë më të madhe Pirenejet e arrijnë në pjesën qendrore. Pika më e lartë është në Pik d’ Aneto me lartësi 3.404 metra.

Pirinejet janë male të sajuara me orogjenezen alpine. Pirenejet si pjesë të larta kan qenë të përfshira me akkulnaja. Si klima ashtu edhe bimësia ndrron sipas lartësisë, andaj kan shtrirje zonale. Rëndësia ekonomike mbështetet në shfrytëzimin e kullotave,pyjeve dhe ujrave të lumejve për hidroenergji dhe bukuri natyrore shtigje të mira skijimi.

## Burimet natyrore 
## Klima 
## Flora dhe fauna 
## Hapësirat e mbrojtura 
## Demografi dhe kultura 
## Qendrat e skijimit 
Qendrat e njohura të skijmit në Pireneje janë:

## majat malore në Malet e Pirenejeve 
### majat e njohura deri në 3.000 m 
## Shih edhe 
## Lidhje të jashtme 
* Informacione turistike (Katalonia, Andora, Aragonia, Navara, Baskia, dhe Kosta Bravo
* Gleqeri në Pirineje 
* inf. për skijator dhe vizitor
* Hotelet në Pirineje
* Hotelet në Pirineje
* foto të Pirinejeve
Europa (gazetë)

**Europa** është një gazetë e përmuajshme, e shtypshkruar dhe elektronike, që synon të sjellë më pranë qytetarit shqiptar Europën e Bashkuar dhe procesin e integrimit europian. 

Ajo botohet nga Instituti Shqiptar i Studimeve Ndërkombëtare (AIIS), në kuadër të fushës prioritare të NOSA-s “Integrimi Europian”. Gazeta informon në lidhje me vendet anëtare të BE-së dhe strategjitë që zbatohen sot në gjirin e shoqërisë shqiptare për të ardhmen europiane të saj. Duke informuar dhe nxitur debatin, ajo i drejtohet gazetarëve, shoqërisë civile, rretheve akademike, komunitetit të biznesit si dhe publikut të gjerë të përfshirë në sfidat e integrimit europian. Struktura e gazetës është e ndërtuar në disa rubrika: kryeartikulli, lajme nga BE, zhvillimet në rajonin e Ballkanit, integrimi europian, perceptime dhe realitete, komente dhe opinione, intervista, analiza dhe kuriozitete nga BE.

Gazeta Europa del ditën e fundit të çdo muaji. Ka 16 faqe të formatit A3 prej të cilave 4 janë me ngjyra dhe tirazh prej 10-15 mijë kopje. Shpërndahet në institucione qendrore e vendore në Tiranë e në rrethe, në shkolla të larta e të mesme, në media dhe shoqërinë civile si dhe në pikat e shpërndarjes së shtypit si dhe në formë elektronike.

## Lidhje të jashtme
Qazim Lleshi

**Prof. Dr. Qazim Lleshi** lindi më 26 prill të vitit 1931 në Gjakovë, është gjeograf i pensionuar shqiptar.

## Biografia 
**Prof. Dr. Qazim Lleshi** lindi më 26 prill të vitit 1931 në Gjakovë ku dhe mbaroi shkollën fillore dhe Shkollen Normale. Në vitin 1950 kreu Shkollen e Lartë Pedagogjike ( Grupi I Gjeografisë) në Beograd, ndërsa më 1959 diplomoi gjeografinë në Universitetin e Beogradit. Disa vite punoi si arsimtar dhe professor i gjeografisë në Rahovec dhe Gjakovë. Studimet pouniversitare i kreu në Universitetin e Zagrebit, ku magjistroi më 1965. Në vitin shkollor 1965/66, me bursen e qeverisë mbretrore belge , qëndroi për studime specialstike në Lige dhe Bruxelles. Pastaj punësohet në Entin për Planifikim Shoqërorë të Kosoves dhe në Entin për Urbanizëm dhe Projektime të Kosovës.

Në vitin 1969 zgjedhet ligjërues në Fakultetin Filozofik të Prishtinës, seksioni i gjeografisë, dhe më vonë, pasi doktoroi në Universitetin e Zagrebit në vitin 1972, avansohet në profesor inordinar dhe pas pesë viteve në profesor ordinar, ku mban mësim nga disa lëndë. Mori pjesë aktive në shumë simpoziume e kongrese ndërkombëtare të gjeografëve në qendrat më të mëdha evropiane dhe botërore. U pensionua në vitin 1991.

Botoi shum studime dhe artikuj nga sfera urbanologjike , shoqërore–gjeografike dhe regjionale. U mor edhe me terminologji gjeografike, onomastikë dhe publicistikë. Ka botuar reth 200 artikuj, kontribute, vështrime mbi qështjen të ndryshme.

Ndër veprat e tij më të rëndësishme numërohen *Qytetet e Kosovës*, *Bazat e Urbanologjisë*, *Ekologjia humane me bazat e shkencës rrethinore*, *Fjalorth kuptimesh të gjera gjeografike në shqip*.
Goli Otok

thumb|right|300px|vendodhja
thumb|right|300px| pmja e ujdhesës në detin Adriatik

Ishulli **Goli Otok** është ishull në pjesën kroate të Detit Adriatik. Është i vendosur në mes pjesës lindore të ishullit Rab dhe bregdetit. Goli Otoku është i pa jetë, dhe është i pa banuar. Pjesa veriore është pa botë bimore ndërsa ajo jugore ka pak vegjetacion.
## Nami i zi 
Deri para Luftës së Dytë Botërore në Goli Otok nuk ka pasur kur far vendbanimi, kur austrohungarezët formuan kampet për rusët e robëruar nga fronti lindor. Pas Luftës së Dytë Botërore Jugosllavia socialiste në vitin 1949 e shëndrroi në burg të rëndë ku në të kanë qenë krejtësisht të burgosurit politik. Ky burg ka qenë në duart e qeverisë federale deri në vitin 1956, e pastaj kalon në mbikëqyrje të RS Kroate.

Të burgosurit ishin të detyruar të kryejnë punë të rënda fizike në gurëthyese, pa marrë parasysh kushtet atmosferike, gjatë verës në temperature të larta ndërsa gjatë dimrit në temperature të ulëta. Të burgosurit maltretoheshin rriheshin pa ndërpre nga rojet e burgut. Burgu është mbyllë në vitin 1988, ndërsa një vit ma vonë krejtësisht është boshatisur.

## shihe dhe këtë 
* Goli në internet.hr

* Goli në internet
Lumi Kongo

**Lumi Kongo** është një lum në Afrikën Qendrore, më i gjati në këtë regjion (4200 km). Burimet kryesore i ka dy lumenj: Lualaba dhe Luapula, por sasinë më të madhe të ujit e merr nga dega e majtë Kasaj dhe ajo e djathtë Ubangi. Gjat rrjedhës lumi Kongo kalon nëpër pragje në të cilat krijohen ujvarat dhe kaskade, por në zonën e Kisanganit ai shtratin e zgjeron dhe krijon nji liqe të madh Malebo. Hidroprojekti Inga në lumen Kongo i siguron vendit gati gjysmën e fuqisë energjetike që prodhon. Ndryshe, shteti i Kongos posedon 16 % të potencialit hidroenergjetik të botës, ndërsa shfrytëzohet vetëm 2.8% të potencialit . Ana negative e këtij lumi është se edhe pse ka ujë të bollshëm nuk është i përshtatshëm për lundrim për shkak të pragjeve, të cilat paraqesin pengesë.

## Shiko edhe
* Brazzaville
* Kinshasa
Lumi i Silnicës

**Silnica** (serbisht Ситница *Sitnica*) është një lum në Kosovë dhe degë kryesore e Ibrit. 

## Gjeografia 
Lumi Silnica dallohet jo vetëm përkrah madhësia e pellgut (2.861 km²), por edhe me prurje vjetore (16,6 m³/s). Silnica formohet nga rrjedha Matica me Sazlinë dhe lumin e Shtimes. Këto rrjedha afër fshatit Robovc bashkohen, duke formuar lumen Silnicë. Nga këtu e deri në vendderdhje në lumin Ibër, afër Mitrovicës kalon gjatësinë prej 90 km. Veçori e këtij lumi është pjerrtësia e vogël. Pra, karakterizohet si lum fushor.

Silnica dallohet, jo vetëm me prurje të vogël por edhe për ndryshime të theksuara gjatë vitit. Prurje më të theksuar ka në dimër dhe pranverë, ku përveç shirave ndikon edhe shkrirja e borës. Shtrati i Silnicës nuk është stabil. Gjatë vërshimeve mbulon një pjesë të fushës në mes Lipjanit dhe Mitrovicës, duke shkaktuar dëme të mëdha.  Përkundrazi, në verë prurja është shum e vogël, e cila në vendderdhje në Ibër është 2,35 m në sek.

Silnica i mbledh ujërat e lumit të Gadimës, të Janjevës, të Graçankës, të Prishtinës, të Llapit dhe të Samadrexhës, në anën e djathtë, dhe të Drenicës,e të Lushtës, në anën e majtë.

## Galeria 

Lumi Silnica 2.jpg|Silnica
Sitnica river from the bridge.jpg|Sitnica nga Ura - Vushtrri
A view from Sitnica river.jpg|Lumi Sitnica
Sitnica River.jpg|Lumi Sitnica në dimër
Pusi i Haxhisë - Lumi Sitnica në Pestovë - panoramio.jpg|Lumi Sitnica te pusi i Haxhisë në Pestovë
Pestovë (lumi Sitnica dhe moqalet) - panoramio.jpg|Moçalet në lumin Sitnica
Sitnica River in Mitrovica.jpg|Lumi Sitnica te Mitrovica
SitnisaVushtrri1.jpg
Silnisa.jpg

## Shih edhe 
* Drini i Bardhë
* Liqenet e Kosovës
* Lumi Llap
* Lumi Drenica
* Lumi Ibër

## Lidhje interwiki 
## Referime
Liqeni i Prespës

thumb|260px|Harta topografike e liqenit i Prespës dhe liqenit i Ohrit
**Prespa** ose **Liqeni i Prespës**, (; greqisht: *Μεγάλη Πρέσπα/Limni Megáli Préspa*) është njëri ndër liqenet me ujëra të freskëta në Evropë që u takon tre shteteve Maqedonisë së Veriut, Shqipërisë dhe Greqisë me një sipërfaqe të përgjithshme prej 318.9&nbsp;km2 nga të cilat 190&nbsp;km² i takojnë Maqedonisë së Veriut, 84.8&nbsp;km² Greqisë dhe 38.8&nbsp;km² Shqipërisë. Prespa është liqeni më i lartë tektonik në Ballkan me 853 metra mbi nivelin e detit.

Prespa si tërësi ndahet në dy liqene: Prespa e Madhe dhe Prespa e Vogël.

##### Prespa e Madhe 
Ndahet në mes tre shteteve: Maqedonisë së Veriut, Greqisë dhe Shqipërisë.

##### Prespa e vogël 
(greq.: Μικρή Πρέσπα Limni Mikrá Prespa) që ka shtrirje të përgjithshme prej 138&nbsp;km² ndahet mes Greqisë, së cilës i takojnë 51&nbsp;km² dhe Shqipërise, së cilës i takojnë 4&nbsp;km².

Në liqen derdhen disa përrenj të vegjël, ndërsa ai vetë nuk ka rrjedhje sipërfaqësore.

Fshatrat përreth liqenit në Greqi janë: Gjerman, Rëmb, Medovë, Shtërkovë, Rudar, Pëplë, Orovnik, Linq, Bukovik, Akil, Vinan dhe Grazhdan. Në Shqipëri fshatrat përreth liqenit janë në: Shuec, Zagradec (Buzëliqen) dhe Tren. Gjatë viteve 1970 sasi të konsiderueshme të ujit u devijua lumi Devoll për në liqenin me qëllim që të përdorur atë gjatë kohës së verës për qëllime ujitje. Për shkak të nivelit të lartë të kripës në ujë të lumit u dëmtua ekosistemi i liqenit. Praktika është ndaluar së fundmi. Pjesa shqiptare e këtij liqeni ka një sipërfaqe prej 420 ha. Në vitin 1999, Shoqata për Mbrojtjen e Prespës mori Çmimin e Konservimit nga *Ramsar Wetland Conservation Award* për përpjekjet e saj për ruajtjen e biodiversitetit.[2]

Liqeni rrethohet me male të larta  mbi 2000 m lartësi. Me sipërfaqe 318.9&nbsp;km2 për nga madhësia llogaritet menjëherë pas Liqenit të Shkodrës dhe atij të Ohrit, por me 853 m lartësi mbidetare ai është liqeni më i lartë në trojet shqiptare.

Liqeni i Prespës, është  një nga zonat tërheqëse turistike të Ballkanit, përvec bukurive të jashtëzakonshme natyrore shquhet për florën dhe faunën mjaft të pasur. Aty ka rreth 1500 lloje bimësh, më shumë se 40 lloje gjitarësh, ndër to ujku, ariu i murmë, lundra, 11 lloje amfibësh, 22 lloje zvarranikësh, 261 lloje zogjsh dhe23 lloje peshqish. Në Prespë jeton edhe pelikani dalmat me përqëndrimin kryesor në Prespën e vogël si dhe shtatë lloje raca kafshësh. Prespa ka gjithashtu edhe 30 monumente të kulturës bizantine si dhe një numër mjaft të madh të veprave të antikitetit.

## Galeria 

File:Μεγάλη Πρέσπα 5.jpg|Pelikan ne liqenin e Prespes

## Shiko edhe 
* Liqeni i Ohrit
* Liqeni i Prespës së Vogël
* Lista e liqeneve në Shqipëri
Malet Apenine

thumb|400px|Apeninet në Emilia (Pietra di Bismantova).

**Apeninet** apo **malet Apenine**, *(greq.:  Ἀπέννινα ὄρη; lat.: *Appenninus* ; ita.: *Appennini*)* janë vargmale me një gjatësi prej 1200 km dhe 150-200 km gjerësi duke filluar në veri e duke përfunduar në lindje të Italisë. Apeninet kanë drejtim të shtrirjes veriperendim-juglindje dhe përbëjnë boshtin kryesor të Gadishullit Apenin. Këto vargmale janë më të ulta se Alpet me pikën më të lartë Gran Sasso që la 2.914 m lartësi. 

Prej pjesës qendrore, e cila dallohet me lartësinë më të madhe, relievi ndaj bregdetit bie gradualisht.

## Malet në Apenine 
## Apeninet Qendrore 
## Apeninet Jugore 
## Gjeologjia 
## Shih edhe
Kritika

parapamje|La Crítica, një autoportret i vitit 1906 nga Julio Ruelas ku kritika përshkruhet si një krijesë sipër kokës së tij.
**Kritika** në filozofi dhe politikë është një hulumtim sistematik brenda kushteve dhe pasojave të një koncepti apo tërësie konceptesh, si edhe një orvatje e kuptimit të kufizimeve të tyre.

Kritika në gjuhën shqipe në përgjithësi nënkupton vërejtjen, përkthehet me fjalën qortim në rastin e një kritike negative.
## Kritikët
Kritik (nga greq. *κριτικός*, kritikos = dikush që dallon, shquan; fjalë që nga ana e saj rrjedh nga greqishtja e lashtë *κριτής*, kritis) është një njeri që sjell analiza apo gjykim të arsyetueshëm, vlera gjykimi, shpjegime, apo vëzhgime. Emërtimi mund të përdoret për të përshkruar një përkrahës të një qëndrimi mospajtues me apo qëllimin (objektin) kundërshtues të kritikës.

Kritikët moderne janë profesionistë apo dashamirës (amatorë) që rregullisht gjykojnë apo i shpjegojnë krijimet dhe veprat e të tjerëve (si p.sh. ato të artistëve, shkencëtarëve, muzikantëve apo aktorëve) dhe, zakonisht, i botojnë vëzhgimet e tyre, shpesh në revista periodike. Kritikët janë të shumtë në disa fusha, përfshirë kritika e artit, kritika muzikore, kritika e filmit, teatrit apo e dramës, restorantit dhe kritikat e botimeve shkencore. Kritikët mund të shkruajnë mbi çdo gjë të mirë apo të keqe që është çështje e mendimit (opinionit) vetjak.   

Kriticizmi në përgjithësi nënkupton gjykimin demokratik mbi përshtatshmërinë e një çështjeje për qëllimet e paramenduara, si kundërshtim me urdhërat autoritariane, të cilat do të nënkuptoheshin si një realizim absolut të një dëshire autoritariane, kështu që e mbyllur për debat.     

Kriticizmi është veprimtaria e gjykimit apo shpjegimit të informuar.

## Llojet e kritikës
Kritika mund të jetë:
* një gjykim dëshmues sipas nivelit të vendosur, që merret me peshimin e një gjëje si me ose pavlerë
* dallimi bëhet shpesh sipas llojit dhe mënyrës
** kritika pozitive: një lëvdatë, mirënjohje
** kritika negative: qortim, vërejtje
**kritika ndërtimore: një kritikë, që synon përmirësimin e objektit
**vetëkritika: rishqyrtim i dallueshëm i sjelljes dhe/apo pikëpamjes vetjake, sipas disa masave të përcaktuara, si p.sh. etike: "A jam me të vërtetë tolerant?"

## Shiko edhe
* Kriticizmi
* Mendimi kritik
* Teoria kritike

## Lidhje të jashtme
*  Ç´ domethënë "kritik" në "mendimin kritik" : Donald Jenner, BMCC/CUNY (pdf)
Ramadan Haziri

**Ramadan Haziri** u lind më 10 prill 1940 në Muhoc të Ferizajt. Mbaroi studimet e larta në Shkencat Historike, në Universitetin e Prishtinës. Një kohë punoi si mësimdhënës në Ferizaj e Kaçanik.

Me politikën antishqiptare të ish Jugosllavisë u ndesh që në vitin e largët 1957. Kjo ishte e vetmja arsye pse u largua nga puna, pse u burgos disa herë dhe u eliminua nga jeta publike.

U dënua me 12 vjet burg, prej të cilave 6 i mbajti. Ramadan Haziri startoi me publicistikë:("Arti i atdhedashurisë", Tiranë, 1999)Për të vazhduar pastaj në fushën e romanit. Në konkursin letrar të shtëpisë botuese BUZUKU, për romanin "Vrasësit e dashurisë" mori çmimin e tretë.
Aktualisht jeton në Prishtinë.
                       
## Veprat letrare 
* "Arti i atdhedashurisë", publicistikë, Tiranë, 1999
* "Moqalet e Sazlisë", rrëfime, 2002
* "Oaza e Ilirisë", roman, 2003
* "Njerëz dhe minj", roman, 2004
* "Streha e shpëtimit", roman, 2004
* "Imazhi i vëllait në sytë e motrës",roman, 2005
* "Ikje tej fatit", roman, 2005
* "Dragoi i shportës, roman, 2005
* "Kalorësit e mjegullës I,II,III", roman, 2006
* "Krenaria", "Anton Pashku", 2007
* "Pushka e Hasimes", "Anton Pashku", Prishtinë, 2007
* "Vrasësit e dashurisë", "Buzuku",Prishtinë, 2007
Esmeralda Uruçi

**Esmeralda Uruçi** Ministre e Kulturës, Rinisë dhe Sporteve në vitet 1999 - 2001. Vdiq më 21 mars 2012 për shkak të komplikacioneve në spitalin e Tiranës pas një aksidenti automobilistik. Është autore e disa teksteve universitare. Botimet brenda dhe jashtë vendit përbëjnë veprimtarinë publicistike me tema që kryesisht prekin probleme ekonomike të periudhës së tranzicionit

## Referimet
The Cell

250px|thumb|The Cell  
The Cell është SciFi-Thriler nga regjisori Tarsem Singh nga viti  ku rolet kryesore i luajnë  Jennifer Lopez dhe Vince Vaughn. Ky film është nominuar për Oskar në kategorinë "Best Makeup".
Ilir Paja

**Ilir Paja** është një i përndjekur nga drejtësia e Gjermanisë dhe Italisë i cili ka arritur që të arratiset nga shtëpia e rehabilitimit për dy herë. Arratisja nga burgu në Firencë konsiderohet si njëra ndër më spektakularet. Arratisjet më të bujshme në Itali.

Agjencitë e lajmeve italiane thonë se, ai kishte arritur t’u largohet gardianëve të burgut gjatë transportimit me një autoambulancë për në spital.

## Burimi i të dhënave
## Shiko dhe këtë
* Miki Rrapi
* Zani Çaushi
* Krista dhe Alberti
Miki Rrapi

**Miki Rrapit** ishte një i burgosur që vuante dënimin prej 8 vjetësh në një burg në qytetin e Milanos, Itali.

Miki Rrapi është bërë i njohur në shtypin shqiptarë dhe atë itaianë për shakë të arratisjes së tij. Rrapi e ka fituar lirinë e tij duke përdorur një lugë, me të cilën ka hapur një vrimë 50&nbsp;cm në murin e qelisë.

## Burimi i të dhënave
## Shiko dhe këtë
* Ilir Paja
* Zani Çaushi
* Krista dhe Alberti
Krista dhe Alberti

**Arratisja Krista dhe Alberi** është një rastë që për disa kohë ishte tema numër 1 në mjetet e informimit të Greqisë. Kjo arratisje u bë nga Kristi Janku që ishte në moshen 23 vjeçare, dhe Albert Brakaj, 25 vjeçare. Këta të dy ishin dënuar nga gjykata greke me shumë vite burg, me akuza për vrasje, grabitje dhe armëmbajtje pa leje. Krista dhe Alberti u arratisën gjatë kohës që po transferoheshin me makinë në dhomat e paraburgimit të policisë në Pire, Athinë. Gjatë kohës së zbritjes nga makina, një grup prej tetë vetash zbretë nga makina dhe gjysma e tyre i vërsulen policëve dhe përleshen me ta. Këtë tollovi të krijuar e shfrytëzojnë  Krista dhe Alberti dhe vrapojnë drejt ngushticave të lagjes “Trumba” të Pireut. Që nga ky moment që të dy nuk janë kapur më nga policia.

## Burimi i të dhënave
## Shiko dhe këtë
* Miki Rrapi
* Zani Çaushi
* Ilir Paja
* Bonnie and Clyde
TeXnicCenter

**TeXnicCenter** është një editor teksti për shkrimin e dokumenteve në LaTeX për Windows. Ky program mund të shkarkohet falas nga interneti. Para instalimit te programit TeXnicCenter duhet të instalohet paketa e programeve për LaTeX ( p. sh: MikTeX, i cili mund të shkarkohet po ashtu falas nga interneti)

## Drejtshkrimi me TeXnicCenter
Fjalorin drejtshkrimor të gjuhës  shqipe për programin TeXnicCenter mundë ta shkarkoni këtu

## Nyje të jashtme 
* Faqja e programit TeXnicCenter (*anglisht*)
* Faqja e projektit të Sourceforge (*anglisht*)
Osek Hyla

**Osek Hylë** është një vendbanim në komunën e Gjakovës, Kosovë. Pas vitit 1999 fshati është i njohur edhe me emrin **Hylaj**.

## Gjeografia 
Osek Hyla ka një siperfaqe prej 3km². 

## Demografia 
Osek hyla ka afër 2000 banorë, ku të gjith janë shqiptar.

## Ekonomia 
Tokat janë pjellore, shumica e banoreve mirren me bujqesi. 

## Kultura 
Osek Hyla e ka edhe shkollen fillore e cila u hap ne vitin 1991 ku shkojnë afër 300 nxënes. 
 
 

## Lidhje të jashtme 
*vendndodhja
Copëtimi i Kosovës

[parapamje|250px|Harta e Serbisë, me [Kosovska Mitrovica]]
**Coptimi i Kosovës** është teoria e hedhur nga Doktrina e shenjt serbe në mjete e informimit të interesuara për zgjidhjen e konfliktit (pas ndarjes së Kosovës nga Serbia dhe Republika Socialiste Federale e Jugosllavisë më 2 korrik 1992), të cilat për një kohë gjatë takimit të njohur si "120 ditëshi" mbulonin një hapsirë të informimit.

Teoria e hedhur në të vërtet ishte prezentuar si kompromis për "zgjedhjen e statutit" në 120 ditëshin. Të dhëna precize për këtë terori nuk janë paraqitur për lexuesit e këtyre mjeteve të informimit por në opinion kanë mbetur të hapura "në ajër" disa pyetje.

Supozimi i parë ka të bëjë me coptimin e Kosovës në mes të shqiptarëve dhe serbëve. Nga ky supozim del se çështja e konfliktit të Kosovës me Serbinë mbyllet por hapet konflikti i përgjithëshem serbo-shqiptarë në Ballkanë për të drejten shqiptare në Sanxhak dhe në komunat shqiptare në Serbi. Përposë këtij konflikti analistët flasin edhe për efektin e induksionin politiko-shoqërorë në mbarë Ballkanin.

Supozimi i dytë ka të bëjë me shkëmbim tertitorësh në mes të Kosovës dhe Serbisë. Nga ky supozim del që për këtë shkëmbim është i nevojshem pranimi i shtetit të Kosovës përbrenda kufinjëve ekzistus nga ana e Serbisë. Përndryshe analistët përsërisin edhe për këtë efektin e induksionit. 

Supozimi i tretë lë të kuptohet se është një veprimtari e Doktrinës serbe tipike në rastet kur i mungonë kapaciteti fizik. Plasimi i një "teorie" e cila nuk ka ndonjë kuptim në botën reale por që me të dhëna nga prapavija lidhet në mënyrë imagjinare për një element real nga jeta.

## Burimi i të dhënave
Salih Dino

**Salih Dino** ishte Ministër i Brendshëm i Shqipërisë gjatë periudhës 17 shtator, 1914 - 27 janar, 1916.
Fuat bej Dibra

**Fuat bej Dibra** ose **Fuad Dibra** (Dibër, 26 shkurt 1886 - Tiranë, 22 shkurt 1944) ishte veprimtar i çështjes kombëtare, ministër dhe pjesëtar i Këshillit të Regjencës pas shtatorit 1943.

## Biografia 
Leu në shehër të Dibrës në një familje pasunarësh të mëdhenj, i biri i Ismail pashë Saraçit, i cili kishte arritur të bëhej njëri prej pasanikëve më të mëdhenj të Ballkanit. Familja banonte në Stamboll në një shtëpi të madhe druri e cila më vonë u dogj.

Fuati ndoqi liceun dhe shkollën tregtare të Selanikut. Më 1909 ishte organizatori i Kuvendit të Dibrës. Më 1919 dhuroi 500 mijë franga ari për çështjen shqiptare, duke mbajtur për 17 muaj me shpenzimet e tij, delegacionin e qeverisë të Kongresit të Durrësit. Ndërsa vetë ishte anëtar i delegacionit përfaqësues të kolonisë shqiptare të Stambollit, kryesuar nga Halil pashë Alizoti, shoqëruar nga Sulejman bej Delvina, P. Jul Bonati dhe Mihal Shani Tepelena.

Kaloi shumë kohë në Zvicër nëpër senatoriume për shkak të tuberkulozit prej të cilit vuante. Në Stamboll udhëhoqi një shoqatë tregtare, pasi humbi pasurinë.

Ka marrë pjesë aktive në jetën nacionale të popullit shqiptar dhe pas aneksimit të Shqipërisë së re, ai u kthye në atdhe.

Më 1940 merr pjesë në **Komisionin për Rivendikimet Shqiptare**, të kryesuar nga Xhemil Dino, Fejzi bej Alizoti, Dhimitër Beratti dhe Tahir Shtylla. Qe pjesë e Komitetit të Rivendikimeve në ish-Vilajetin e Kosovës (Komiteti i Kosovës) Rexhep Mitrovicën, Jashar Erebarën, Qazim Begollin, Ahmet Gashin, Tafil Boletinin, Asim Jakovën, Bedri Pejanin, Ismet Kryeziun, Ndoc Sheldinë, Dom Gjon Bisakun, Avni Gjilanin e Hasan Dostin - kryesuar nga Mustafa Kruja. U emërua ministër i Ekonomisë Kombëtare në qeverinë Kruja, ku do jepte dorëheqjen me 12 janar 1942 i zëvendësuar nga Kostandin Kotte. Nuk pranoi të bëhej anëtar i Këshillit të Epërm Korporativ Fashist. Qe një ndër themeluesit e Ballit Kombëtar.

## Referime
Bajram Fevziu

**Bajram Fevziu** ose **Fejzi** (1884–1928) ishte një oficer dhe politikan i ushtrisë shqiptare që shërbeu si Shefi i 4-të i Shtabit të Përgjithshëm të Forcave të Armatosura Shqiptare dhe si Ministër i Punëve të Brendshme në Qeverinë e Bashkimit të Shenjtë të Pandeli Evangjelit.

## Biografia 
Bajram Fevziu lindi në mars të vitit 1884 në Vodenë, Kolonjë e sotme. Shkollën e mesme e kreu në Selanik dhe në vitin 1906 u diplomua në Akademinë e Lartë Ushtarake në Stamboll. Në vitin 1908, ai përfundoi studimet dyvjeçare në Vjenë dhe u dërgua në Kolegjin e Shtabit Ushtarak në Paris, ku qëndroi edhe për dy vjet të tjera. Ai u kthye në Shqipëri në vitin 1914 dhe u bashkua me organizatën "Krahu Kombëtar". Në vitin 1919 shërbeu si nënprefekt i Peqinit. Më 18 mars 1920, Fevziu u bë këshilltar i kryebashkiakut të atëhershëm të Shkodrës, Musa Juka. Më 14 nëntor 1920 emërohet nënprefekt në Korçë. Në vitin 1921 emërohet Ministër i Punëve të Brendshme në Qeverinë e Bashkimit të Shenjtë të Pandeli Evangjelit. Gjatë periudhës 1921-1923 shërbeu si deputet duke përfaqësuar Partinë Popullore në Këshillin Kombëtar. Në vitin 1922 u emërua prefekt i Vlorës. Nga viti 1922 deri në vitin 1923, ai shërbeu si kryetar i komisionit ushtarak shqiptar pranë Komisionit Ndërkombëtar të Kufijve për përcaktimin e kufijve të Shqipërisë. Nga gushti 1923 deri në dhjetor 1924, Fevziu shërbeu si shef i Shtabit të Përgjithshëm të Ushtrisë. Në vitin 1928 ai u sëmur rëndë dhe u dërgua në një spital në Vjenë për mjekim, ku përfundimisht vdiq.

## Referime
Abdurrahman Dibra

**Abdurrahman Dibra** (Dibër, 1883/1885 - Tiranë, shkurt 1961) ka qenë nëpunës i Perandorisë Osmane dhe ministër i shtetit shqiptar.

## Biografia 
U lind më 1883 ose më 1885 në qytetin e Dibrës së Madhe, i biri i Elmaz beut, zyrtar dhe personazh i njohur në sanxhak. Abdurrahmani ndoqi *ryzhdijen* në vendlindje, *idadijen* në Manastir dhe shkollimin e lartë në Stamboll në Shkollën Civile e Administratës Mbretërore "Mülkiye-i-Sehahané" për ekonomi dhe administratë civile, të cilën e përfundoi më 1907. Periudhën e trajnimit e bëri në Vilajetin e Manastirit, ku pas Revolucionit Xhonturk u ngrit në krye të komunitetit dibran për një identitet gegë dhe myslyman kokë për kokë kundrejt nacionalistëve shqiptarë.

Mes 1910 dhe 1916 kreu detyrën e kajmekamit në Nashliç dhe Kumanovë të Vilajetit të Manastirit dhe në Fatih në Stamboll. Prej 1916 dhe deri në periudhën e armëpushimit, shërbeu si inspektor i shërbimit civil. U kthye më 1923 në Shqipëri pasi u thirr nga Ahmet bej Zogolli dhe si i njohur i tij i afërm, u zgjodh deputet në zgjedhjet e atij viti dhe u emërua ministër në qeverinë jetëshkurtër Vrioni para Lëvizjes së qershorit.

Në periudhën e pas *Triumfit të Legaliteti* ka qenë ministër në gati çdo kabinet qeveritar.

Pas pushtimit italian u internua në Itali, u kthye në Shqipëri vetëm kur më 1943 kur kapitulloi Italia.

Edhe pas mbarimit të Luftës në fundin e vitit 1944, ndonëse Abdurrahmani kishte shërbyer për gati 19-vjet si deputet dhe ministër i Monarkisë së Zogut, komunistët që erdhën në pushtet nuk e trazuan fare atë. Por peripecitë e mëdha për familjen e tijë filluan në pranverën e vitit 1946 kur komunistët arrestuan të birin e tij Qenanin.

U arrestua dhe u dënua me 10 vjet burg për "agjitacion e propagandë", prej të cilave kreu 8 vjet e gjysmë të dënimit. Ndërroi jetë në Tiranë pranë familjes nga një hemoragji cerebrale.

## Referime
Rexhep Shala

**Rexhep Shala** (Prizren, Vilajeti i Kosovës, 1882 - 1943) ka qenë ushtarak, nëpunës dhe ministër i Brendshëm i Shqipërisë gjatë periudhës 16 qershor, 1924 – 23 dhjetor, 1924.

## Biografia 
## Referimet
Ceno bej Kryeziu

parapamje|Ceno Kryeziu
**Hysen bej Kryeziu** ose **Ceno begu**, (gjak.) **Cena begi** (Gjakovë, 1895 - Pragë, 14 tetor 1927) ishte prijës popullor, zv/prefekt i Krumës, Ministër i Brendshëm, 1 shkurt 1925 – 23 tetor 1925 dhe diplomat shqiptar.

## Jeta 
Lindi në Gjakovë në oxhakun e bejlerëve Kryeziu, i biri i Riza begit dhe Gjylshahes së Osman begut të Gjakovës.

Gjatë Luftës së Parë Botërore luftoi malaziasit, përkrahu Esad pashë Toptanin dhe u emërua zv/prefekt në Krumë ku ishte komandant i trupave kufitare. Më 1915 arrestohet dhe burgoset prej austriakëve pas luftimeve që kishte zhvilluar kundër tyre dhe internohet në Hungari. më 1915 ka qenë në Pragë te nënkoloneli Roter.

Në mbarim të Luftës Botërore u kthye në Gjakovë, ku u zgjodh kryebashkiak, Sipas Ali Kolonjës, Ceno beu në Beograd ishte tejmase i dobishëm duke qenë anëtarë në Partinë Demokratike Nacionaliste Radikale të Pashiqit dhe mik personal i kryeministrit Davidoviq. 

Kthehet po me Zogun, i cili i kishte dhënë gradën kolonel, në dhjetor të atij viti me Triumfin e Legalitetit. Përleshet me trupat e Bajram Currit në Malësi të Gjakovës, të cilin e ndoqi deri në marsin e 1925. 

Emërohet ministër i Mbrendshëm më 1 prill të atij viti, gjë që e detyroi të hiqte dorë nga nënshtetësia jugosllave. Gjatë kësaj periudhe gjurmoi dhe dënoi pjesëmarrësit në Lëvizjen e qershorit.  

U vra më 14 tetor 1927 në Pragë nga Alqiviadh Bebi, sapo kishte shkuar si ministër i Shqipërisë atje. Legata e Pragës ishte krijuar vetëm pak ditë më parë, kur edhe qe shkrirë legata shqiptare në Bukuresht që drejtohej nga Selahudin Blloshmi. Trupi i tij u balsamos në kryeqytetin çek dhe i shoqëruar nga S. Blloshmi, Tahir Shtylla dhe Ç. Saraçi mbërriti në Durrës e më pas në Tiranë, ku u varros para Xhamisë së Vjetër.  

Të përfshirë në këtë atentat kanë qenë Xhaferr bej Ypi, A. Beça dhe Shefqet bej Vërlaci, si dhe Zogu duke pasë qenë dhëndër i Vërlacit. Më pas, për hakmarrje, vëllezërit e Cenos organizuan një atentat më 6 dhjetor 1927 kundër Vërlacit e Beçës. Me këtë rast u arrestuan sejmenët e Ceno beut, Zeqir Rexha dhe Sali Idrizi. Duke qenë se dyshimet e vrasjes së Cenos u ngritën deri në kupolën e shtetit, Hasani dhe Ganiu ndërmorën t'i bënin një atentat Zogut ditën e betimit për mbret, me zbulimin e të cilit, ikën jashtë shtetit më 17 gusht 1928.  

## Referime
Flavio Josefi

[parapamje|Flaviusi me [çallmë]]
**Flavius Josephus** lindi në vitin 37/38 të erës sonë dhe vdiq në vitin 100 të, njihet si shruesi i biografisë së Jezus Krishtit.
Kostaq Kota

**Kostaq** ose **Koço Kota** (Korçë, 1889 - Burgu i Burrelit, 1949) ka qenë senator, kryetar i Kuvendit, ministër dhe kryeministër shqiptar.

## Biografia
U lind në Korçë në vitin 1889. I ati i Koços, quhej Nuçi Kota dhe në atë kohë ai merrej me tregti lëkurësh e importe të ndryshme nga Italia dhe Greqia. Koço ishte fëmija i dytë nga tre djem dhe një vajzë që kishte Nuçi Kota. Mësimet e para Kota i kreu në qytetin e lindjes në Korçë dhe më pas ai shkoi në Greqi dhe vazhdoi Universitetin në Athinë, ku u diplomua në Shkencat Politike.

Në vitin 1912 Kota iu përgjigj thirrjes së Ismail Qemalit dhe mori pjesë në administratën e tij duke punuar si Kryesekretar i Ministrisë së Arsimit në Qeverinë që kryesohej nga vetë Ismail Qemali.

Në vitin 1920-të, Koço Kota mori pjesë në Kongresin e Lushnjes si deputet i Korçës ku u zgjodh dhe Sekretar i Kongresit. Nga viti 1921 deri në 1923 ai ishte prefekt i prefekturës së Beratit. Në vitin 1924 u emërua Ministër i Punëve Publike.  Pas ngjarjeve të qershorit 1924, ai u largua nga Shqipëria për në Greqi. Mbas rrëzimit të qeverisë së Fan Nolit Kota u kthye në postin e tij ministror. Ai shërbeu si Ministër i Arsimit në janar 1925. Në zgjedhjet parlamentare të vitit 1925, Kota u zgjodh deputet i Korçës.

Kostaq Kota ishte kryetar i Parlamentit 1925-1928 dhe 1930-1936.

Ai ishte Kryeministër i Shqipërisë 10 shtator 1928 - 5 mars 1930 dhe 9 nëntor 1936 - 7 prill 1939 si dhe Ministër i Brendshëm gjatë periudhave kohore 11 maj 1928 - 1 shtator 1928 dhe 5 shtator 1928 - 13 janar 1930. Gjithashtu ishte senator i Senatit të Dhomës së Këshillit Kombëtar të Shqipërisë nga 27 mars 1920 deri më 20 dhjetor 1920. 

## Vdekja
Koço Kota u rrëmbye në Selanik, Greqi, në 1945 nga tre agjentë (një shqiptar, një sovjetik dhe një grek), të cilët vepronin për llogari të qeverisë komuniste shqiptare. Ai u çua në Shqipëri ku iu nënshtrua një gjyqi special të drejtuar nga Koçi Xoxe, asokohe Ministër i Brendshëm. Ndërsa prokuroria kërkoi dënim me vdekje, gjykata speciale e dënoi me 30 vjet burg. Kota u dërgua në burgun famëkeq të Burrelit (ndërtimin e të cilit, ironikisht, e kishte firmosur ai vetë në cilësinë e kryeministrit), ku u torturua në mënyrë çnjerëzore deri sa vdiq 4 vjet më vonë, në 1949.

## Referime
Mark Gjonmarkaj

parapamje|Mark Gjon Markaj
**Mark Gjon Markaj** (Orosh, 26 shkurt 1913 - Prosek, 14 qershor 1946) ishte nëpunës, politikan shqiptar, nënministër, ministër dhe komandant i përgjithshëm i forcave të armatosura kombëtare të "Komitetit Kombtar të Shkodrës".

## Jeta 
Mark Gjon Markaj lindi në sarajet e derës kapidanore të Gjonmarkajve të Mirditës, dhe ishte djali i parë i Gjon Marka Gjonit dhe Mrikës.

Ndoqi studimet e larta në Itali. Më 1940-1943 u bë anëtar i Këshillit të Epërm Fashist Korporativ.

Gjatë gjatë periudhës nëntor 1941 – janar 1943 ishte nënministër i Punëve të Brendshme në qeverinë Kruja. Më 1943 u bë ministër e sekretar i shteti i Punëve të Brendshme në qeverinë Bushati. Më 1943-1944 qe deputet dhe nënkryetar i legjislativit. Më 1944 ishte ministër i Kulturës Popullore. Në nëntor 1944 u emërua komandant i Mbrojtjes Kombëtare dhe njeriu që organizoi qëndresën antikomuniste në Shkodër. 

Formoi Lidhja Kombëtare e Maleve, duke pasur rreth 530 luftëtarë të ndarë në çeta me nga 5-10 veta. Më 13 qershor 1946, gjatë një beteje në Prosek me forcat komuniste, i plagosur rëndë, për të mos rënë në dorë të kundërshtarëve, vrau veten. të nesërmen në orën 7

## Referimet
Tutini

**Tutini** (serbisht: *Тутин/Tutin*) është qytet që gjëndet në pjesën juglindore të Sanxhakut. 

## Etimologjia
Në lidhje me emrin e një nga vendbanimet më të vjetra,Tutin,ekzistojnë disa mendime-legjenda. Sipas një legjende thuhet se mbretëresha e fundit Ilire, Teuta, në kodrën pran vendbanimit të sotshëm ka pasur kështjellën e sajë, dhe se sipas sajë, vendbanimi e ka marrë emrin Tutin. Ndërsa një legjendë tjetër thotë se qyteti mori emrin e vet nga fjala sllave tutanj, që ka kuptimin e ushtimës, jehonës. Sipas kësaj legjende, e cila është shumë e vonshme, pra e shekullit XIX, kur Husein Gradaščević me ushtrinë e tij kishte kaluar këtej pari, rrugës për Kosovë, është dëgjuar ushtima e ushtrisë së tij.
right|thumb|300px| Mitrova

## Gjeografia
Tutini ghindet në  867 m lartësi mbidetare, në pjesën qendrore të Sanxhakut, respektivisht në rrafshnaltën e Peshterit. Komuna ka një sipërfaqe prej 741 km2, në të cilën ndodhen  99 vendbanime.  Në trevën e Tutinit mbretëron klima e mesme kontinentale dhe klima malore. Relievi i komunës së Tutinit karakterizohet me malet për rreth siq janë: Hum (1502 m), Rrafshnalata e Peshterit (1492 m ), Jarut (1428 m ) , Ninaja (1462 m ) dhe Mokra gora (2154 m ).

## Historia 
Tutini përherë të parë përmendet në vitin 1396. Pas Sjenicës, Tutini është vendbanimi më i madh në Peshterr. Me vendbanimet për rreth si qender komunale i ka 35000 banorë, dominon popullsia boshnjake kryesisht me prejardhje shqiptare (me 94.3%) dhe serb (4.2%).

## Demografia
### Statistikat 
Ndryshimi i popullsisë gjat shek XIX	
		

Sipas regjistrimit të fundit komuna e Tutinit  ka pasur 35 000 banorë në 101 lokalitete. Boshnjakët përbëjnë 84.9% e popullsisë.

## Referime
## Lidhje e jashtme 
Emërvendet (toponimet) tregues të denjë të autoktonisë shqiptare në Sanxhak
Gramoz Ruçi

**Gramoz Ruçi** (Salari, 6 dhjetor 1951) është politikan i cili ka sherbyer si Kryetar i Kuvendit të Shqipërisë nga 9 Shtator 2017 deri me 10 Shtator 2021.

## Biografia 
U lind në Salari, në rrethin e Tepelenës, më 6 dhjetor 1951. Më 1969 - 1971 ndoqi Institutin e Lartë Pedagogjik në Shkodër, më 1972 - 1974 shërbeu në Gardën e Republikës Popullore të Shqipërisë. Më 1975 - 1977 ndoqi Institutin e Lartë Pedagogjik në Gjirokastër, më 1979 - 1981 ndoqi studimet në shkollën e partisë "V. I. Lenin" në Tiranë.

Më 1982 - 1986 qe sekretar i këshillit popullor në Progonat, dhe më 1986 - 1989 qe sekretar partie në rrethin e Tepelenës. Më 1990 - 1991 sekretar i parë i Partisë së Punës në Tepelenë.

Më 1991 pasoi Hekuran Isain në zyrën e ministrit të Punëve të Brendshme në qeverinë Nano, po atë vit kryetar i Komitetit të Sigurimit.

Më 1991 - 1996 dhe 1999 - 2005 sekretar i përgjithshëm i Partisë Socialiste. Nga qershori i 1996 deri në qershor 1997 qe emigrant në Greqi. Më 1998 - 1999 qe sekretar organizativ dhe kryetar i grupit kuvendor të PS-së, më 2009 kryetar i grupit po ashtu.

## Referime
Hajredin Shyti

**Hajredin Shyti** ishte Ministër i Rendit Publik i Shqipërisë gjatë periudhës 11 maj, 1991 - 4 qershor, 1991.

Hajredin Shyti u dënua me burg nga gjykata shqiptare për maskrën e 2 prillit të vitit 1991. Në atë kohë ai ishte zëvendës ministër i rendit publik.
Vladimir Hysi

**Vladimir Hysi** ishte Ministër i Rendit Publik i Shqipërisë në periudhën dhjetor, 1991 - 13 prill, 1992.
Bashkim Kopliku

**Bashkim Kopliku** (Shkodër, 15 korrik 1943 - Durrës, 21 nëntor 2020) inxhinier dhe ish-politikan shqiptar.

## Biografia 
U lind më 15 korrik 1943 në Shkodër dhe ndërroi jetë më 21 nëntor të vitit 2020. Më 1962 - 1966 ndoqi Fakultetin e Inxhinierisë Elektrike në Universitetin e Tiranës. Më 1966 - 1969 punoi si inxhinier elektronik në qendrën radiomarrëse të Kamzës, Tiranë. Më 1969 - 1970 u zhvendos nga Tirana në Shkodër për arsye politike.

Ka qenë zëvendëskryeministër i Shqipërisë në periudhën 1992-95, deputet në Kuvendin e Shqipërisë në 1991-97, kryetar i Komisionit Parlamentar të Ekonomisë në 1996-97, anëtar i kryesisë së PDSH në 1991-97, i dekoruar me "Urdhrin e Lirisë të Klasit të Parë", nga Presidenti i Shqipërisë në vitin 1993, kryetar i Bashkisë Durrës (Komiteti Ekzekutiv Pluralist Durrës) në 1991-92, kryeinxhinier i URT Durrës në 1990, ka mbajtur pozicione të ndryshme drejtuese në fushën e elektronikës, por edhe dënim si punëtor për qëndrime "të gabuara" politike në 1975-76. Është autor i rreth 700 shkrimeve opinion në gazeta të ndryshme, etj. etj."

## Referime
Halit Shamata

**Halit Shamata** ishte Ministër i Brendshëm i Shqipërisë gjatë periudhës 1 korrik, 1996 - 1 mars, 1997.
Koçi Xoxe

**Koçi Xoxe** (Negovan, 1 maj 1911 - Tiranë, 11 qershor 1949) ishte teneqexhi, drejtor i Drejtorisë së Mbrojtjes së Popullit, Ministër i Brendshëm gjatë periudhës prill, 1946 – nëntor, 1948. U dënua me vdekje nën akuzën e të qenët agjent jugosllav. Xoxe përfshihet në listën e përpiluar nga Instituti i Studimit të Krimeve dhe Pasojave të Komunizmit, që përmbledh pjesëmarrësit që kanë përgjegjësi direkte për krimet e Partisë Komuniste Shqiptare dhe të Ushtrisë Nacionalçlirimtare, duke qene, sipas ligjit nr. 41, anëtarë të strukturave politike dhe ushtarake “që kanë inspiruar, organizuar, urdhëruar, ekzekutuar ose ndihmuar forcat partizane në vepra kriminale”.

## Jeta
Lindi në vitin 1911 në Negovan të kazasë së Follorinës por familja e tij u vendos në Korçë. Duke kaluar një fëmijëri të varfër, Xoxe ushtroi zanatin e teneqexhiut me babanë e tij. Formimi i tij lidhej me mbarimin e 5 klasëve fillore.

Më 1937 ishte një ndër të zgjedhurit në Kuvendin e Bashkisë së Korçës. Si element komunist u internua në fund të 1938.

Në vitet 1941-1943 burgoset nga regjimi fashist.

Është themelues dhe kryetar i parë i grupit komunist të Korçës dhe pjesëtar i mbledhjes themeluese të Partisë Komuniste Shqiptare, anëtar i Byrosë Politike dhe K.Q. të saj që nga krijimi. Duke qenë një ndër elementët kryesorë PKSH-së, zgjidhet në mungesë sekretar organizativ i PKSH-së në mars 1943 dhe më 10 korrik anëtar i Shtabit të Përgjithshëm. Në kongresin komunist të Përmetit ai u gradua gjeneral-leitnant dhe u caktua zëvendëspresident i KANÇ-it.

Pas lufte, filloi të dukej figura e dytë pas Enver Hoxhës, duke marrë poste të rëndësishme u dëshmua si bashkëpunëtor i ngushtë i tij. U caktua kryetar i Gjyqit Special në mars-prill 1945. Në dhjetor të 1944 e deri në mars 1946 ishte drejtor i Drejtorisë së Mbrojtjes së Popullit, organizmit që në imitim të OZN-së, mori përsipër shtypjen e egër të kundërshtarëve të regjimit. Pasohet nga zëvendësi i tij dhe i besuari i tij, Nesti Kerenxhi.

Në vitet 1946-1948 ishte deputet i Korçës. Më 1946-'48 zv/kryeministër, ministër i Punëve të Brendshme, kryetar i Komisionit të Kontrollit të Shtetit dhe zëvendëspresident i Presidiumit të Kuvendit Popullor. Në tetor të 1948, pasi u shkarkua nga posti i Ministrit të Brendshëm, u emërua Ministër i Industrisë. Më 28 nëntor 1948, ai arrestohet me akuzën si agjent i jugosllavëve dhe zhvishet nga të gjitha ofiqet e funksionet që kishte. Gjykata e dënoi me vdekje, vendim që u ekzekutua më 11 qershor 1949.

Historiani dhe arkivisti Kastriot Dervishi e komenton: komunist i devotshëm që i qëndroi besnik Hoxhës pa menduar se do të ishte një prej viktimave të tij. Xoxe u shqua për ashpërsinë ndaj kundërshtarëve politikë dhe shndërrimin e Sigurimit në një armë të profilizuar kriminale, sektare, krahinore, madje deri diku edhe fetare.

I akuzuar në gjyqin e tij për politika lokaliste ngaqë e gjithë organigrama pas tij ishte e mbushur me korçarë dhe nga krahinat përreth Korçës, në mbrojtjen e tij Xoxe përcjell se ra në pozita lokaliste nga njohjet, megjithatë kjo gjë çoi në përmendjen e grupit të tij si *grupi i korçarëve**.*

## Referime
Destruction

**Destruction** është një bend i muzikës thrash metal, i formuar në Gjermani në vitin 1982.

## Personeli 
### Anëtarët aktualë 
*këngëtar/bas kitarë:  Marcel "Schmier" Schirmer (1983-1989, 1999-)
*kitarë:  Mike Sifringer (1983-)
*bateri:  Marc Reign (2001-)

### Anërarët e mëparshëm 
*këngëtar: Thomas Rosenmerkel (1993-1999)
*kitarë: Harry Wilkens (1983-1989)
*kitarë:Michael "Ano" Piranio (1993-1999)
*bas kitarë: Christian Engler
*bateri: Tommy Sandmann (1983-1987)
*bateri: Oliver "Olly" Kaiser (1987-1999)
*bateri: Sven Vormann (1999-2001)

## Diskografia 
## Studio albume
**Sentence of Death* (1984)
**Infernal Overkill* (1985)
**Eternal Devastation* (1986)
**Mad Butcher* (1987)
**Release from Agony* (1988)
**Cracked Brain* (1990)
**Destruction EP* (1994)
**Them Not Me EP* (1995)
**The Least Successful Human Cannonball* (1998)
**All Hell Breaks Loose* (2000)
**The Antichrist* (2001)
**Metal Discharge* (2003)
**Inventor of Evil* (2005)
**Thrash Anthems* (2007)
**D.E.V.O.L.U.T.I.O.N.* (2008)
**Day of Reckoning* (2011)
**Spiritual Genocide* (2012)
**Under Attack* (2016)
**Born to Perish* (2019)

### Live albume 
**Live without Sense* (1988/1989)
**Alive Devastation* (2003)
**Live Discharge* (2004)
**The Curse of the Antichrist: Live in Agony* (2009)
**A Savage Symphony - The History of Annihilation* (2010)

### DVD 
**Live Discharge* (2004)

## Shiko edhe 
*Lista e grupeve të muzikës

## Lidhje të jashtme 
*  Faqja zyrtare e grupit
Jimmy Page

thumb |alt=Example alt text |Jimmy Page
**James Patrick "Jimmy" Page** është kitaristi i njohur i grupit anglez Led Zeppelin. 

Me sjelljen e një metode të re të interpretimit me kitarë dhe duke vendosur një stil dhe imazh të veçantë në skenë, ai mbetet një nga figurat më të veçanta të muzikës rock. Pos veprimtarisë se suksesshme, ai dallohet edhe nga interesimi që tregoi për misticizmin.